《再和 其二》
元代·吴景奎

一幅吟笺写八分，风神萧远过羊欣。兰苕翡翠偏怜我，锦绣琅玕莫报君。

江上草堂连野竹，山幽桂树倚秋云。高情自得沧洲趣，欸乃渔歌隔岸闻。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。